### Beslutning

Oplæg og skitseprojekt godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 4,2 mio. kr. til at ombygge og renovere slipper i [adresse] (passagerne fra [adresse] til de tilstødende parkeringsarealer ved [adresse]). Sagen lægger op til at Udvalget godkender oplæg og skitseprojekt for slippen ved [adresse] 10, dvs. passage og gårdrum bag Nana Lassen.

## Indstillinger

Chefen for Plan, Byg og Miljø indstiller, at Teknik- og Miljøudvalget godkender oplæg og skitseprojekt for renovering af slippen ved [adresse] 10 (passage og gårdrum bag Nana Lassen).

## Behandling

Teknik- og Miljøudvalget.

## Sagsfremstilling

*Baggrund og formål*Kommunalbestyrelsen ønsker at forskønne og forbedre de såkaldte slipper mellem [adresse] og de tilstødende parkeringsarealer ved [adresse], som en del af de overordnede ønsker for at udvikle bymidten. I de små byrum i gårdene mellem de to gader er der få grønne arealer og reelle opholdsmuligheder, og det kan samtidig være vanskeligt at orientere sig i den nord-sydgående bystruktur. Hver passage har sin egen karakter og identitet som kan styrkes, så det samtidig er indbydende, oplevelsesrigt og trygt at færdes igennem.

Administrationen har udarbejdet et projekt for den offentlige passage ved [adresse]. Projektet har til formål at skabe et mere attraktivt og funktionelt byrum, der bygger på både byens historie og nutidige behov, fremhæver port og passage, og understøtter nye muligheder brugen af og aktiviteter i gårdrummet, se bilag 1.

*Projektet*Projektet bygger på et design, der tematisk rummer følgende elementer, som beskrives nærmere nedenfor og er illustreret på bilag 2:

* Ny belægning
* Bænk og beplantning
* Belysning og æstetik
* Håndtering af regnvand

*Belægning*
Projektet omfatter en fornyelse af belægningen i hele gården. Der tages udgangspunkt i historien og bæredygtighedsprincipper, hvor genbrug af de gamle brosten fra [adresse] og Præstegade vil blive anvendt. Disse sten, der blev erstattet i 2015, genanvendes som en hyldest til byens historie og for at skabe en visuel sammenhæng mellem den Højbyen bymidten.

Belægningen vil blive designet med store cirkler, der både guider fodgængere gennem rummet og symboliserer byens historiske bånd til [adresse], hvis arkitektur ligeledes indeholdte cirkulære elementer. Rummet skabes med en lukket belægning, der inviterer til ophold og brug, samtidig med at det åbner sig for byens borgere. De farverige sten forstærker mønstrene og har en formgivende effekt på de rum, der opstår.

Belægningen bliver lagt i overensstemmelse med den eksisterende brug. Der tages derfor højde for tung varekørsel til Nana Lassen, der kan fortsætte uændret efter renoveringen. Indretningen åbner samtidigt op for, at de lokale erhvervsdrivende kan afholde arrangementer i gårdrummet og dermed invitere til yderligere gennemgang i passagen.

*Bænk og beplantning*
Der opsættes en bænk og etableres beplantning i hjørnet af gårdrummet. Det er tænkt som et element, der inviterer borgere og besøgende til at opholde sig i rummet og skabe en mere levende og anvendelig plads. Beplantningen vil tilføre grønne elementer til bymiljøet, mens bænken vil fungere som et naturligt samlingspunkt og opholdssted.

*Belysning og æstetik*
For yderligere at styrke rummet vil der blive etableret forskellige lysinstallationer. Der planlægges en installation med kædelys gennem hele gårdrummet. Installationen bringer minder om gamle dages tørresnore, men skaber et hyggeligt lysforløb i gaden som forstærker muligheden for at benytte gården. Installationen vil være fasthængt imellem bygningerne, og giver en rumskabende effekt samtidig med, at det forstærker ledelinjen.

En lysinstallation langs loftet i selve passagen, portåbningen fra [adresse], vil skabe et visuelt blikfang og understøtte fortællingen om [adresse] historie, med en reference til [adresse] tårne, som guider øjet opad.

*Håndtering af regnvand*
I sammenhæng med projektet vil der blive etableret et lokalt anlæg til at håndtere regnvand (LAR). Eksisterende dræn udskiftes til mere effektive dræn i en synlig installation ned gennem gårdrummet. I sit rødlige udtryk refererer disse dræn til den eksisterende vandudstilling i [adresse]. Det styrker både byens historiske elementer og skaber en mere dynamisk og effektiv metode til at lede vand væk fra passagen, hvilket sikrer tilgængelighed i al slags vejr.

*Miljømæssige og tekniske overvejelser*
Projektet understøtter genbrug af byggematerialer og brugen af energibesparende belysning for at reducere projektets samlede miljøaftryk. Lysinstallationen i loftet er designet med fokus på både energieffektivitet og lang levetid, hvilket sikrer lave vedligeholdelsesomkostninger. Desuden er installationen løftet i højden for at imødekomme tung trafik gennem passagen. Dette sikrer, at installationen ikke påvirkes af høje køretøjer og bevarer sin funktionalitet og sikkerhed over tid.

**Økonomiske konsekvenser**De økonomiske konsekvenser fremgår af særskilt sag.